
	 - Årstal
Pædagogisk tilsyn i private institutioner i Københavns Kommune 
Det pædagogiske tilsyn skal sikre, at de private institutioner overholder gældende lovgivning. Tilsynet ser på dagligdagen i dagtilbuddet og iagttager det pædagogiske arbejde med børnene. 
Det årlige tilsyn i private institutioner består af:
To tilsynsbesøg (et uanmeldt og et anmeldt) hvor en tilsynsførende pædagog fra forvaltningen observerer det daglige pædagogiske arbejde med børnene ud fra en række kriterier og giver en skriftlig tilbagemelding til dagtilbuddet.
En faglig dialog mellem den tilsynsførende pædagog, institutionens leder og bestyrelse samt repræsentanter for medarbejdere og forældre. 
En tilsynsrapport der samler op på årets uanmeldte og anmeldte tilsynsbesøg med observationer og faglig dialog, og hvor den tilsynsførende pædagog på baggrund af tilsynsbesøgene vurderer den pædagogiske praksis i institutionen.
Tilsyn med den pædagogiske kvalitet
Tilsynet i Københavns Kommune føres ud fra en række kriterier, som ifølge forskningen om kvalitet i dagtilbud er væsentlige for at skabe rammer for børnenes trivsel, læring, udvikling og dannelse. Kriterierne er kategoriseret under seks temaer med afsæt i det pædagogiske grundlag i den styrkede pædagogiske læreplan: 
1. Samspil og relationer mellem børn og voksne
2. Børnefællesskaber og leg 
3. Sprog og bevægelse 
4. Forældresamarbejde 
5. Sammenhæng i overgange
6. Evalueringskultur
Vurdering af indsats i tilsynsrapporten
[bookmark: _Hlk107993521]Det pædagogiske arbejde i institutionen vurderes på baggrund af iagttagelser og dialog om kriterierne i de seks temaer. For hvert tema vurderer den tilsynsførende, hvordan institutionen skal arbejde videre med indsatsen med en af de fire kategorier nedenfor.Institutionen skal vedligeholde indsatsen – betyder at institutionen skal fortsætte det gode pædagogiske arbejde og løbende udvikle deres praksis.

Institutionen skal justere indsatsen – betyder at institutionen skal fortsætte det gode pædagogiske arbejde og foretage nødvendige justeringer i deres praksis. Den tilsynsførende kan evt. give konkrete anvisninger på opfølgende tiltag.

Institutionen skal ændre indsatsen – betyder at institutionen skal foretage ændringer i deres praksis, og den tilsynsførende giver konkrete anvisninger på opfølgende tiltag.

Institutionen skal iværksætte en ny indsats – betyder at institutionen skal gøre noget væsentligt andet i deres praksis, end de gør i dag, og den tilsynsførende giver konkrete anvisninger på opfølgende tiltag.

Anvisninger og strakspåbud 
I forbindelse med tilsynet kan den tilsynsførende pædagog give en eller flere konkrete anvisninger på opfølgende tiltag. Eventuelle konkrete anvisninger på opfølgende tiltag skal efterleves af institutionen, og der følges op på disse ved næste års tilsyn. 
Hvis den tilsynsførende i forbindelse med tilsynet observerer konkrete enkeltstående forhold, der er skadelige for børns trivsel og udvikling kan forvaltningen udstede et strakspåbud. Et strakspåbud indebærer, at institutionen skal iværksætte tiltag, der med det samme ændrer uønsket praksis.
Opfølgning på tilsyn ved bekymring eller alvorlig bekymring
Hvis forvaltningen på baggrund af tilsynet bliver bekymrede for den pædagogiske kvalitet eller andre forhold i institutionen, vil der i forlængelse af tilsynet altid blive iværksat et skærpet tilsyn. Det er institutionens bestyrelse og leder, der er ansvarlig for at rette op på de forhold, der har givet anledning til bekymring.

Når forvaltningen fører skærpet tilsyn, vil der blive iværksat et eller flere uanmeldte tilsynsbesøg hvor der foretages observationer af den pædagogiske praksis, med fokus på de bekymrende forhold. Det skærpede tilsyn ophæves, så snart institutionen arbejder konstruktivt med udvikling af kvaliteten af den pædagogiske kvalitet, eller når institutionen har bragt orden i de forhold, som har givet anledning til at iværksætte det skærpede tilsyn.
Hvis bekymringerne for den pædagogiske kvalitet eller andre forhold i institutionen er af alvorlig karakter, vil der blive udarbejdet en handleplan. Handleplanen beskriver kort og præcist, hvilke alvorligt bekymrende forhold der er konstateret, hvilke forandringer der skal ske i perioden med skærpet tilsyn, hvor hurtigt tiltag skal sættes i gang, samt hvordan og hvornår forvaltningen følger op.
Hvis du vil vide mere
Har du spørgsmål til rapporten, er du velkommen til at kontakte lederen i institutionen. 
Du kan læse om rammerne for pædagogisk tilsyn i København på Københavns Kommunes hjemmeside under Borger – Pasning og skole – Kvalitet og tilsyn.



[bookmark: _Hlk171684916]Fakta om dette års tilsyn
Tilsyn er gennemført af tilsynsførende pædagog: ML

Dato og tidspunkt for uanmeldt tilsynsbesøg: Ikke gennemført endnu

Dato og tidspunkt for anmeldt tilsynsbesøg: 13.02.26 formiddag

Faglig dialog blev afholdt d. 16.03.26

Ved den faglige dialog deltog: Leder, souschef, bestyrelsesformand, næstformand samt tilsynet.
 
Generelle bemærkninger
Er børne- og straffeattester indhentet på alle medarbejdere? Ja


Stemmer børnetallet overens mellem kommunens og institutionernes liste over indmeldte børn? Amsterdamvej har 2 ekstra børn i en kortere periode, hvilket er godkendt af Katrine Larsen Traberg.


Er der udleveret en forsvarlig mødeplan for personalet til tilsynet? Ja


Informationer om institutionen, observationer og faglig dialog, der vurderes at være relevante i forbindelse med det gennemførte tilsyn. Ingen


Beskrivelse af eventuelle strakspåbud: Ingen


Eventuelle øvrige bemærkning og aftaler vedrørende opfølgning på tilsynet: Ingen.




Opsamling på tilsynets observationer og faglig dialog
1. Samspil og relationer mellem børn og voksne

Ved tilsynsbesøgene har tilsynet særligt rettet opmærksomheden mod følgende punkter:

· Det pædagogiske personale er opmærksomme og reagerer sensitivt på børnenes signaler. 
· Det pædagogiske personale spejler børnenes følelser ved hjælp af mimik, krop, lyde og ord.
· Det pædagogiske personale er tilgængelige for børnene og tilbyder trøst og omsorg, når børnene er usikre, bange eller kede af det.
· Det pædagogiske personale er nærværende og fordybet i samspillet med børnene.
· Det pædagogiske personale bruger rutinesituationerne til at skabe stimulerende samspil præget af nærvær, omsorg, ro og rytme.
· Læringsmiljøet bærer præg af tydelig organisering, der skaber rammer for gode samspil og relationer mellem børn og voksne.
[bookmark: _Hlk157515742]Relevante iagttagelser fra observationer og faglig dialog.

Ved tilsyn er der generelt observeret god og hensigtsmæssig pædagogisk praksis.
Der ses nærværende voksne, der er oprigtigt optaget af børnenes input og aktiviteter. 
Der ses hvordan der guides i forskellige aktiviteter og hvordan børnene hjælpes med forskellige opgaver og ydes støtte. F.eks. under måltidet, hvor der observeres, hvordan personalet forholder sig til børnenes behov for hjælp og justerer sig med henblik på at inddrage børnene og give dem mulighed for deltagelse.
Et andet eksempel er, hvordan personalet hjælper i en uoverensstemmelse mellem to børn. Der observeres hvordan medarbejderen trøster og er i øjenhøjde med børnene. Medarbejderen hjælper børnene med at sætter ord på følelser, oplevelser og intentioner samt tilretteviser handling, så gruppen kan komme videre med aktiviteten.
Der ses en tydelig ramme, tydelige rutine og en meget klar organisering af læringsmiljøet. Det fremstår for tilsynet, at der er en særlig afklarethed hos personalet omkring institutionens ramme og rutiner.

Der samstemmes om tilsynets tilbagemelding og der gives udtryk for at kunne genkende tilsynets observationer. Der ligges i samtalen vægt på hvordan det nære forpligtende samarbejde personalet imellem, er årsag til tilsynets oplevelse af en personalegruppe, der alle er med på pædagogikken og tilgangen i huset.


Vurdering 

Det vurderes på baggrund af observationer og faglig dialog, at institutionen skal:
Vedligeholde indsatsen: X
Justere indsatsen
[bookmark: _Hlk163473301]Ændre indsatsen
Iværksætte en ny indsats
Eventuelle konkrete anvisninger på opfølgende tiltag: Ingen


2. Børnefællesskaber og leg

[bookmark: _Hlk157162066]Ved tilsynsbesøgene har tilsynet særligt rettet opmærksomheden mod følgende punkter:

· Det pædagogiske personale hjælper og guider børnene til at deltage i positive samspil med hinanden i forskellige børnefællesskaber.
· Det pædagogiske personale er opmærksomme på og hjælper de børn, der ikke indgår i positive samspil og børnefællesskaber.
· Det pædagogiske personale er aktive ift. at støtte og guide børnenes lege med hinanden i større eller mindre fællesskaber.
· Der er balance mellem børneinitierede lege og voksenplanlagte lege, aktiviteter og rutinesituationer.
· Det pædagogiske personale sikrer, at alle børn er aktive deltagere i pædagogiske aktiviteter, rutiner og opgaver.
· De fysiske læringsmiljøer inviterer til forskellige former for leg og understøtter børns lyst til at lege, udforske og eksperimentere.
Relevante iagttagelser fra observationer og faglig dialog 

Ved tilsyn er der generelt observeret god og hensigtsmæssig pædagogisk praksis.
Tilsynet lagde særligt mærke til, hvordan der en tydelig organisering af positive fællesskaber og hvordan personalet guider børnene, dels i de store fællesskaber, så som vedr. måltidet hvor personalet tydeligt har en plan for, hvordan det skal foregå, eller i de mindre fællesskaber, hvor børnene selv finder på indhold. Her ses personalet mere på sidelinjen og støtter op om legene. 
Det ses f.eks. ved den måde der bliver rådgivet på, sat ord på og trøstes ved uoverensstemmelser mellem børnene samt hvordan der spørges indtil legene og inviteres til deltagelse. 
Der er også en tydelig rammesætning omkring f.eks. måltidet og personalet fremstår som rollemodeller for, hvordan vi agerer i det store fællesskab sammen.

Der samstemmes om tilsynets tilbagemelding og der gives udtryk for at kunne genkende tilsynets observationer.


Vurdering 

Det vurderes på baggrund af observationer og faglig dialog, at institutionen skal:
Vedligeholde indsatsen: X
Justere indsatsen
Ændre indsatsen
Iværksætte en ny indsats
Eventuelle konkrete anvisninger på opfølgende tiltag: Ingen


3. Sprog og bevægelse 
[bookmark: _Hlk157162178]
Ved tilsynsbesøgene har tilsynet særligt rettet opmærksomheden mod følgende punkter:

· Det pædagogiske personale agerer som sproglige rollemodeller for børnene.
· Det pædagogiske personale arbejder systematisk med sprogunderstøttende strategier gennem hele dagen.
· Det pædagogiske personale agerer som rollemodeller ift. bevægelse og brug af kroppen.
· Det pædagogiske personale indtænker sprog og motoriske læringsmuligheder i alle rutinesituationer.
· De fysiske læringsmiljøer ude og inde tilbyder børnene en bred vifte af sproglige læringsmuligheder og aktiviteter.
· De fysiske læringsmiljøer ude og inde tilbyder børnene en bred vifte af kropslige læringsmuligheder og aktiviteter.



Relevante iagttagelser fra observationer og faglig dialog

Ved tilsyn er der generelt observeret god og hensigtsmæssig pædagogisk praksis.
Der ses mange situationer, hvor der samtales, børnenes sprog strækkes og børnene opfordres til refleksion
Der observeres hvordan der læses bøger under frokosten, samtales om historien og hvordan tanker og associationer bliver vendt. 
Der ses hvordan der synges fagtesange og hvordan, der generelt samtales med børnene gennem formiddagen.
Der er mange muligheder for fysisk udfoldelse og børnene er fordelt inde og ude, og der er således god plads til udfoldelse. Personalet deltager, guider og der er i dagens struktur, indbygget muligheder for sproglige og kropslige læringsmuligheder.

Der samstemmes om tilsynets tilbagemelding og der gives udtryk for at kunne genkende tilsynets observationer.


Vurdering 

Det vurderes på baggrund af observationer og faglig dialog, at institutionen skal:
Vedligeholde indsatsen: X
Justere indsatsen
Ændre indsatsen
Iværksætte en ny indsats
Eventuelle konkrete anvisninger på opfølgende tiltag: Ingen



4. [bookmark: _Hlk157162240]Forældresamarbejde 

Ved tilsynsbesøgene har tilsynet særligt rettet opmærksomheden mod følgende punkter:

· Dagtilbud og forældre har en ligeværdig og konstruktiv dialog om børnenes trivsel, læring og udvikling.
· Det er tydeligt for forældrene, hvad de kan forvente af dagtilbuddet, og hvad dagtilbuddet forventer af dem.
· Forældrene møder i hverdagen medarbejdere, der er imødekommende, og som samarbejder med forældrene i forhold til at understøtte barnets læring i familien.
· Dagtilbuddet inviterer forældrene ind i et mere intensivt og systematisk samarbejde om børn, der i kortere eller længere perioder har behov for et særligt fokus for at trives, lære og udvikle sig. Herunder samarbejde med diverse eksterne instanser PPR,,sagsbehandler, sundhedsplejen, osv. Anvender institutionen handleplaner?
· Kender bestyrelsen deres arbejdsgiverforpligtigelse?
Relevante iagttagelser fra observationer og faglig dialog 

Der fortælles ved dialogmødet, hvordan der altid er mulighed for samtale mellem forældre og personale. Det kan være en hurtig snak i garderoben, eller en mere planlagt samtale. 
Der gives udtryk for at det er vigtigt for personalet at forældre føler sig trygge ved at komme til personalet med stort og småt. 
Der ligges vægt på, at den direkte kontakt og at tale sammen er vigtig. Der er et aktivt valg, at de i Amsterdamvej børnehave ikke arbejder med digitale løsninger for beskeder.
Der er en opmærksomhed på at handle hurtigt i forældresamarbejdet og hurtigt få en snak, om børnene, hvis der er grund til det.
Der fortælles om, hvordan der samarbejdes med forskellige eksterne instanser og hvordan de oplevelser som gode samarbejder.
Der fortælles kort om hvordan der f.eks. arbejdes med særlige aftaler, planer for enkelte børns trivsel og udvikling, ved behov.
Der fortælles om en forældregruppe, hvis tilbagemelding er stor tilfredshed med samarbejdet og informationsniveauet.
Der ligges vægt på de nære relationer i institutionen og det forpligtende samarbejde. Ved dialogmødet fremhæves at børnehaven er et lille sted med de samme personaler, der er vedholdende. Der er således gode forudsætninger for forudsigelighed, gennemsigtighed og troværdighed for børn og forældre, men også for personalet imellem og pædagogikken. 
Bestyrelsesmedlemmerne har været gennemgående over længere tid og er således også i et længerevarende forpligtende samarbejde.
Vurdering 

Det vurderes på baggrund af observationer og faglig dialog, at institutionen skal:
Vedligeholde indsatsen: X
Justere indsatsen
Ændre indsatsen
Iværksætte en ny indsats
Eventuelle konkrete anvisninger på opfølgende tiltag: Ingen


5. Sammenhæng i overgange

Ved tilsynsbesøgene har tilsynet særligt rettet opmærksomheden mod følgende punkter:

· Dagtilbuddet arbejder systematisk med at sikre, at børn får en god overgang fra hjem til dagtilbud.
· Dagtilbuddet arbejder systematisk med at sikre, at børn får en god sammenhængende overgang mellem dagtilbud.
· Dagtilbuddet arbejder systematisk med at sikre, at børn får en god og sammenhændende overgang fra dagtilbud til KKFO og skole.

Relevante iagttagelser fra observationer og faglig dialog 

Der fortælles ved dialogmødet, at der i Amsterdamvej er legetid hele formiddagen (fri leg). Børnene har mulighed for at blive afleveret, når det passer ind i familiernes rytmer og liv. Det betyder at børnene bruger formiddagen på at lande, lege og få en start på dagen i eget tempo. Der kan være mulighed for at deltage i forskellige voksen initierede aktiviteter i løbet af formiddagen, men der er også mulighed for at lege frit, med alle og frit på matriklen. Der er et særligt blik for at respektere børnenes egen leg.
Efter frokost oplever personalet at børnene er faldet til og er mere klar på projekter, mm. 
Efter projekter er der tid til alle kan få lidt luft på legepladsen, inden eftermiddagsmad.
Personalet giver udtryk for, at hensynet til, hvordan dagen begynder, giver en særlig ro i børnene.

Vi taler en del om hvordan Amsterdamvej arbejdes med skole forberedende aktiviteter.
De ældste børn er opdelt i en skolegruppe fra maj til maj. Opdelingen foregår fra frokost af og til eftermiddagsmad. Amsterdamvej børnehave forklarer, hvordan de langsomt øver børnene i at deltage i små projektarbejder, der indebærer at koncentrere sig, følge en besked, sidde lidt, begå sig i fællesskabet, og øve sig i at holde fælles fokus med gruppen, f.eks. følge med i højtlæsning, i bøger der ikke har så mange billeder samt løse lidt opgaver med tal og bokstaver. 

Der ligges forsigtigt ud og med lave forventninger, og som tiden går og rutinen opøves, øges ”sværhedsgrad”, f.eks. længen af projekterne, historierne mm.
Der gives udtryk for at børnene synes det er sjov og ofte ved frokost spørger om, hvad der skal ske i dag, med gode forventninger til opgaverne/projektet/planen.
Der er gode tilbagemeldinger for skolerne og forældre omkring, hvor godt rustet børnene er til skolestart.
Der fortælles om, hvordan der arbejdes med forskellige skoler, skolepædagoger, samt et projekt der hedder styrket skolestart, overleveringer mm.
Der fortælles også om, hvordan der arbejdes med overgange i forbindelse med børn, som har brug for en særlig opmærksomhed. Her tages der bla. hensyn til, at der kan være en primær pædagog, at der er klare aftaler om f.eks. mødetider, hvilke aktiviteter og grupper barnet deltager i, udskudt skolestart mm.
Vurdering

Det vurderes på baggrund af observationer og faglig dialog, at institutionen skal:
Vedligeholde indsatsen: X
Justere indsatsen
Ændre indsatsen
Iværksætte en ny indsats
Eventuelle konkrete anvisninger på opfølgende tiltag: Ingen


6. Evalueringskultur

Ved tilsynsbesøgene har tilsynet særligt rettet opmærksomheden mod følgende punkter:

· Dagtilbuddet arbejder systematisk med trivselsvurderinger, børnemiljøvurdering og opfølgning.
· Dagtilbuddet arbejder systematisk med sprogvurderinger og opfølgning.
· Dagtilbuddet arbejder systematisk med at sikre ensartethed i kvaliteten af den pædagogiske praksis på tværs af stuer, afdelinger og matrikler.
· Der er etableret en evalueringskultur i dagtilbuddet, som udvikler og kvalificerer det pædagogiske læringsmiljø.
· Dagtilbuddet arbejder med at inddrage børnenes perspektiver i den løbende dokumentation og evaluering.
Relevante iagttagelser fra observationer og faglig dialog 

Der er en oplevelse af at evalueringskulturen i Amsterdamvej børnehave er rodfæstet i den lille sammentømret personalegruppe og et hus med en lang tradition bag sig. 
De medarbejdere der er ”relative ”nye i børnehaven, har taget huset ånd til sig og således er der ”nem” kommunikation og praksis, da det fremstår til, at alle kan se sig ind i husets praksis og værdier.

Der gives ved dialogmødet udtryk for, at der foregår en del samtale i dagligdagen, hvor der løbende afstemmes med hinanden. Dette er en praksis, der er nødvendig og har sit afsæt i, at der ingen ”personale pauser” er i huset. Der er således kultur for at finde øjeblikke med hinanden, hvor man kan vende forskellige ting.
Derudover evalueres der på projekter og traditioner ved personalemøder mm. F.eks. har de lige vendt deres fastelavnsfest og har fundet, at der var noget justeringer for næste år.
Der vises nogle skemaer til tilsynet som avendes til at evaluerer på læreplanen.
Der gives udtryk for at evaluerings modeller og skemaer kun anvendes i det omfang, de giver mening for personalegruppe. Der er et højt informationsniveau mellem personaler, så der klares mange afstemninger i løbet af dagligdagen.
Det er tilsynet oplevelse at børnene høres igennem dagen i deres lege, projekt arbejde og gennem samtale med personalet og det er en naturlig del af praksis at børnene høres ligeværdigt.

Vurdering

Det vurderes på baggrund af observationer og faglig dialog, at institutionen skal:
Vedligeholde indsatsen: X
Justere indsatsen
Ændre indsatsen
Iværksætte en ny indsats
Eventuelle konkrete anvisninger på opfølgende tiltag: Ingen

